עקרות בית נואשות

עונה 1

פרקים 1–23 (23 פרקים). החלה ב-3 באוקטובר 2004 והסתיימה ב-22 במאי 2005.
הסדרה נפתחת עם התאבדותה המסתורית של עקרת הבית מארי אליס יאנג, בביתה שברחוב ויסטריה ליין. מארי אליס מספרת לאחר מותה את סיפורן של ארבע חברותיה: בְּרִי ואן דה קאמפ (מרשה קרוס), האם המושלמת לכאורה לשני מתבגרים, אשר נאבקת להציל את נישואיה לרופא רקס ואן דה קאמפ; לינט סקאבו (פליסיטי האפמן), אמא לארבעה ילדים קטנים שטום, בעלה הפרסומאי, תמיד עסוק בעבודתו; סוזן מאייר (טרי האטצ'ר), אם גרושה שמחפשת אהבה, ומוצאת אותה אצל השכן מייק דלפינו, שגם לו סוד משלו; וגבריאל סוליס (אווה לונגוריה), דוגמנית מסלול לשעבר הבוגדת בבעלה, קרלוס, העומד להיכנס לכלא. בעודן מנסות להיות רעיות ואמהות טובות, הרביעייה גם מנסה לגלות מדוע חברתן התאבדה. הגילויים של מכתב סחיטה בין חפציה של מארי אליס, קלטת טיפול פסיכולוגי ממנה מתברר ששמה האמיתי הוא אנג'לה, והתנהגותו המוזרה של האלמן שהותירה, פול (מארק מוזס), גורמים להן לנסות לפתור את תעלומת חברתן המנוחה.
עם סיום העונה מתבררת סיבת התאבדותה של מארי אליס יאנג, וגם מייק דלפינו מגיע לפתרון התעלומה המטרידה אותו - היעלמותה של חברתו לשעבר, דירדרה. בְּרִי ואן דה קאמפ הופכת לאלמנה לאחר שרוקח המאוהב בה פוגע בתרופות של בעלה, הסובל ממחלת לב. טום סקאבו מתפטר מעבודתו לאחר שנודע לו שלינט פגעה בקידומו לאחר שחששה שהקידום יגביר את היעדרותו מהבית, ומציע ללינט שתחזור לעבודתה כפרסומאית. גבריאל מוצאת עצמה בהריון, לאחר שבעלה החליף את הגלולות למניעת הריון שבהן השתמשה. טרם כניסתו לכלא נודע לקרלוס שגבריאל בגדה בו. סוזן מוחזקת כבת ערובה על ידי זאקריה, בנה של מרי אליס יאנג, המעוניין להרוג את מייק דלפינו, בו הוא חושד שהרג את אביו.

עונה 2

פרקים 24–47 (24 פרקים). החלה ב-25 בספטמבר 2005 והסתיימה ב-21 במאי 2006.
אחרי הגילוי על סודה האפל של מארי אליס, עקרות הבית ממשיכות בחייהן. ברי, אשר בעלה נפטר, לא מתמודדת היטב עם היותה אלמנה, ויוצאת עם האיש אשר בלי ידיעתה הרעיל את בעלה כדי להיות איתה. במהלך העונה ברי מתמודדת גם עם היותה אלכוהוליסטית, סוזן, עדיין מחפשת אהבה לאחר שנפרדה ממייק, מסיימת במיטה עם בעלה לשעבר שיוצא עם אידי בריט. לינט חוזרת לעבוד בפרסום, ובעלה טום הופך לעקר בית. גבריאל ההרה מחליטה להיות נאמנה לבעלה קרלוס, שמרצה את מאסרו בכלא. כאשר היא מתחילה להשלים עם היותה אמא בעתיד, היא מאבדת את התינוק. כאשר הן מתמודדות עם חייהן, הנשים שמות לב למשהו חשוד בנוגע לשכנים החדשים: בטי אפלווייט ובנה מתיו, אשר עברו לוויסטריה ליין באמצע הלילה. ומחזיקים באסיר במרתפם, המתגלה כבנה השני של בטי, אשר הרג את חברתו של אחיו.

עונה 3

פרקים 48–70 (23 פרקים). החלה ב-24 בספטמבר 2006 והסתיימה ב-20 במאי 2007.
עברו כ-6 חודשים מאז אורסון הודג' (קייל מקלכלן) דרס את מייק עם מכוניתו. ברי, אשר התגברה סוף סוף על מותו של בעלה רקס, מתחתנת עם אורסון. בחגיגת האירוסין שלהם, אישה מסתורית מאשימה את אורסון בהריגת אשתו לשעבר, ובמהלך העונה השלישית, עברו הנורא נחשף. בינתיים לינט צריכה להסתגל לעובדת הימצאותה של עוד ילדה בביתם, לאחר שהאקסית של טום נרצחה. משפחת סקאבו פותחת פיצרייה. גבריאל מתגרשת מקרלוס אחרי שגילתה שבגד בה עם משרתתם לשעבר ואמה הפונדקאית של תינוקם. לבסוף היא מוצאת אהבה חדשה, אצל הפוליטיקאי ויקטור לאנג. אידי מתחילה מערכת יחסים עם מייק לאחר שגילתה שהוא סובל משכחה, וסוזן ממשיכה הלאה, ומוצאת אהבה אצל בריטי בשם איאן היינסוורת'. לבסוף, בנה של אידי טרוורס מקליין מבקר אצלה, וגם אחיינה אוסטין, אשר מנהל מערכת יחסים עם ג'ולי וגם עם דניאל אותה הוא גם מכניס להריון.

עונה 4

פרקים 71–87 (17 פרקים). החלה ב-30 בספטמבר 2007 והסתיימה ב-18 במאי 2008.
התעלומה המרכזית של העונה קשורה לקתרין מייפייר אשר חוזרת לשכונה אחרי 12 שנים, יחד עם בעלה החדש אדם, בתה דילן וסוד טמון בליבה. דילן שהייתה בזמנו חברתה הטובה של ג'ולי מאייר (בתה הבכורה של סוזן), לא זוכרת דבר לא עליה, ולא על כל התקופה בה חייתה בעבר בוויסטריה ליין. סוזן ושאר השכנות חושדות שכל זה קשור לעזיבה הפתאומית של קתרין ולבעלה הקודם, עליו היא לא מוכנה לדבר בשום פנים ואופן. ברי מעמידה פני הרה כדי לחפות על דניאל, שנמצאת בהריון מתקדם. כמה חודשים אחר כך דניאל יולדת את בנה בנג'מין וברי מתעקשת לערוך לו ברית מילה. סוזן נכנסת להריון ממייק דלפינו. לרוע המזל, מייק מתמכר לתרופות נגד כאבים ונאלץ לעזוב את הבית לחודש כדי לעבור תוכנית גמילה. אחרי זמן ממושך היא מגלה כי אורסון דרס אותו. לינט סקאבו מתמודדת עם הסרטן ומנסה להסתיר את דבר המחלה מהשכנים. במקביל, מתמודדת לינט גם עם אמה האקסצנטרית סטלה, שמחליטה לעזור למשפחת סקאבו ועוברת לגור אצלם. גבריאל שהופכת לאשת ראש העיר, לומדת שוויקטור, בעלה הטרי, התחתן איתה רק מטעמי רייטינג וגיוס המצביעים, מתחילה לבגוד בו יחד עם לא אחר מאשר קרלוס, בעלה הקודם. אידי מגלה את הרומן ומוסרת מידע לוויקטור.
בפרק המסיים את עונת החורף של הסדרה תושבי ויסטריה ליין מתמודדים עם אסון הטורנדו שמביא איתו הרס ומוות: איידה גרינברג נהרגת בגלל שוויתרה על מקומה המוגן עבור אחד מילדי משפחת סקאבו, ויקטור לאנג נהרג, קרלוס נפצע קשה וככל הנראה איבד את מאור עיניו, הרבה בתים נהרסו. בפרק האחרון קתרין מגלה את סודה הנורא לפני דילן וויין (בעלה לשעבר). בסוף הפרק האחרון "קופצת" עלילת הסדרה קפיצה של 5 שנים קדימה. משם לומדים הצופים מעט על השינויים שיעברו על גיבורי הסדרה: גבריאל היא אם במשרה מלאה עם שתי בנות, ברי הופכת למעין "מרתה סטיוארט" בתחילת דרכה, וכאשר אנדרו בנה משמש כמנהלה האישי. בניה של לינט הופכים לעבריינים צעירים, דילן מתחתנת וסוזן חוזרת הביתה לבן זוג שאינו מייק.

עונה 5

פרקים 88–111 (24 פרקים). החלה ב-28 בספטמבר 2008 והסתיימה ב-17 במאי 2009.
העלילה מתרחשת 5 שנים לאחר סיום העונה הקודמת. אחת מהתעלומות היא סביב בעלה של אידי, דייב. דייב מחפש לנקום במישהו (לאחר מכן מתברר שזה מייק ולבסוף סוזן). על מנת להתחיל את המסע שלו אחר הנקמה במייק וסוזן, הוא מתחיל נקמה בתושבי ויסטריה ליין, כשבראשונה הוא נפטר מקארן מקלאסקי. זו מגלה על תוכניתו להיפטר ממנה, ומנסה בעזרת אחותה לאסוף מידע אודותיו. לאחר שקארן מדווחת עליו לממונה על שחרורו בערבות, מגיע הממונה לויסטריה ליין, שם במהלך הופעה של להקתו של דייב (שהוקמה על ידי דייב על מנת להיות בקרבה גדולה למייק על מנת לנקום בו), מצית דייב למוות את הממונה עליו. בנוסף, על מנת לצאת נקי מהפשע, דייב מאשים את פורטר סקאבו, בנם של לינט וטום, בהצתת המועדון. סוזן שמתמודדת עם היותה משפחה יחידנית, מנהלת רומן עם ג'קסון. לינט וטום מגלים שבנם פורטר מנהל רומן עם אישה נשואה, שגורמת לו להיקלע לסכסוך עם בעלה, שמנהל מועדון ומאיים לרצוח אותו. לאחר מכן הוא בורח ועובר לגור עם סבתו (אמה של לינט). קרלוס וגבריאל מתמודדים עם הקשיים שבגידול שתי בנות, ובמהלך העיוורון, עם קליינטית טורדנית שקרלוס השיג במהלך עבודתו כמסאג'יסט. לאחר שראייתו של קרלוס שבה אליו, הוא מתפטר מעבודתו כמסאג'יסט. ברי ואורסון חווים בעיות בנישואים, כשברי לא מוכנה לקבל את אורסון כעובד שותף איתה לאחר שישב בכלא. טום מגלה כי דייב הוא זה שהאשים לשווא את בנו בהצתת המועדון. אידי מגלה כי דייב מדבר לאשתו המתה וסובל מהפרעה נפשית, ולאחר שהיא מגלה שהוא מטורף הרוצה לחסל את מי שהרג את אשתו ובתו, אידי בורחת מפניו, ומתנגשת בעמוד מתח גבוה. כאשר היא יוצאת מהמכונית הפגועה, היא מתחשמלת למוות ולא מספיקה לספר לכולם על תוכניתו של דייב. לאחר מותה, דייב מגלה במהלך האבל את וידויה של סוזן, כי היא הרגה בתאונה אישה ובת שלא במכוון, והיא מודה בפניו כי היא עד היום מצטערת על כך. מבלי שתדע כי הרגה את אשתו ובתו של דייב, סוזן מנסה לעודד את דייב בתקופת האבל על אידי. בנה של אידי, טרוורס, אינו מעוניין לקבל את אפרה של אמו ואף מסרב להתאבל עליה, לאחר שהרגיש פגוע כי העבירה את המשמורת עליו לאביו באופן מלא. דייב נוסע עם סוזן ואם-ג'יי לטיול, ומשאיר קלטת למייק, שחושש לשלומם. מייק מתכנן להינשא לקתרין, שמוצאת את הקלטת, ומשאירה אותה פתוחה בתיק שלה. מייק צופה באותה קלטת ביום חתונתו, ומגלה כי דייב מתכנן לרצוח את גרושתו סוזן ואת בנו. מייק משאיר את קתרין בשדה התעופה לבדה, וזו חושבת כי הוא לא רוצה להינשא לה. מייק מגלה על תוכניותיו של דייב לסוזן. ברי שלחה מתנקש לאורסון על מנת שיעזוב את הבית. טום ולינט בהיריון. קרלוס וגבי מאמצים את אחייניתו של קרלוס, שמסתבר כי היא מושכת את בני משפחת סקאבו על מנת שיעשו עבורה עבודות תמורת הנאה.

עונה 6

פרקים 112–134 (23 פרקים). החלה ב-27 בספטמבר 2009 והסתיימה ב-16 במאי 2010.
העלילה מתרחשת בתחילה עם נישואיהם המחודשים של סוזן ומייק. קתרין אינה מוכנה להשלים עם כך שמייק עזב אותה לטובת סוזן ונוקמת בשניים. לינט נמצאת בהריון נוסף אך אינה מסכימה להשלים עם העובדה שהיא צריכה ללדת שוב והיא נכנסת לדיכאון. לשכונה מגיעים שכנים חדשים אשר מסתירים סוד כמוס מאוד מפני השכונה הם עוברים להתגורר בבית של מרי אליס. ג'ולי ביתה של סוזן מותקפת על ידי אלמוני. היחסים בין ברי ואורסון נמצאים על הסף אורסון ממשיך לסחוט את ברי ולא נותן לה אפשרות לעזוב אותו אחרת יתלונן עלייה במשטרה. קרלוס וגבריאל מקבלים את בת דודתו אנה (מיירה וולש) ומאמצים אותה. היא עושה להם צרות ומורדת בלי הפסקה הם שוקלים להעיף אותה אך בכל זאת ממשיכים לטפל בה. ברי מבקשת מאורסון גט אבל הוא מאיים עלייה לכן היא בוגדת בו עם קארל מאחורי גבה של סוזן, קארל רצה להציע לברי נישואים בחג המולדת הוא התכוון להציע לה נישואים בהטסת מטוס אבל המטוס התרסק והוא נהרג ואורסון נפצע ואינו יכול ללכת.

עונה 7

פרקים 135–157 (23 פרקים). החלה ב-26 בספטמבר 2010 והסתיימה ב-15 במאי 2011.
בעונה זו חוזר פול יאנג (מארק מוזס), בעלה של מרי אליס שהתאבדה, אשר היה גר בעבר בשכונה. הוא הואשם ברצח, וכביכול "נבגד" על ידי דיירי השכונה, שלא תמכו וביקרו אותו. עונה זו מתמקדת גם באשתו החדשה המסתורית של פול יאנג - בת', ותוכניותיה של פלישיה טילמן כדי לנקום את מותו של אחותה, מרתה הובר. גבריאל וקרלוס מגלים עובדה מטרידה על בתם חואניטה, וכתוצאה מכך גבריאל נאלצת להתחיל טיפול פסיכולוגי שמחזיר אותה לעיירה בה גדלה. עקב בעיות כלכליות, סוזן ומשפחתה עזבו את ויסטריה ליין וסוזן נאלצת להרוויח כסף באמצעות "חשיפתה" באתר אינטרנט. במשך העונה היא נפצעת ונאלצת להמתין להשתלת כליה, שמגיעה בסוף מכיוון לא מתוכנן.
ברי יוצאת עם בחור הצעיר ממנה ב-17 שנים (בריאן אוסטין גרין). קרלוס מגלה את האמת על מות אמו, וכתוצאה מכך מסתיימת הידידות בין משפחת סוליס עם ברי. בעונה החדשה מצטרפת לשכונה עוד דמות רנה פרי (ונסה ויליאמס), שהייתה החברה הכי טובה של לינט. במהלך העונה מתגלה רומן ישן של רנה עם בעלה של לינט, טום.

עונה 8

פרקים 158–180 (23 פרקים). החלה ב-25 בספטמבר 2011 והסתיימה ב-13 במאי 2012.
בעונתה האחרונה של הסדרה הסיפור המרכזי הוא על סוד משותף של הבנות - (בעונות הקודמות זה היה על סודות אחרים של כל דמות בנפרד, והפעם זה ביחד.) לאחר שגבריאל וקרלוס חוזרים בעונה השביעית לעיירה בה גבריאל גדלה, אביה החורג של גבריאל, אלחנדרו, שאנס אותה כשהייתה ילדה, עקב אחריה לביתה שבוויסטריה ליין, הוא מאיים עליה וקרלוס הורג אותו. הבנות עוזרות לשניים להיפטר מהגופה ושומרות על הסוד. בינתיים, לברי יש חבר שוטר שמתחיל לחשוד שמשהו לא בסדר, לסוזן יש רגשות אשמה והיא מספרת למייק שעוזר להן לכסות על הסיפור. מאוחר יותר לינט בלית ברירה מספרת לבעלה שהיא סייעת לרצח, בזמן שהם בכלל פרודים. קרלוס הופך להיות אלכוהוליסט וברי שומרת הרבה סודות מהחבורה וזה גורם לכל הבנות לריב. בעקבות כך ברי מרגישה בודדה וחוזרת לשתות אחרי שהייתה פיכחת כבר כמה שנים. העניינים מסתבכים כאשר מייק מסתבך עם עבריינים מהשוק האפור ונרצח. בעלה לשעבר של ברי, אורסון, חוזר לשכונה ומנסה להשיג את ברי בחזרה. ברי מגלה כי אורסון הוא זה שעקב אחריה ושלח לה מכתב סחיטה, שכמעט גרם לה להתאבדות, ומחליטה לגרש אותו. בעקבות כך אורסון שולח תמונות למשטרה של פיירוויו על מנת לנקום בברי כדי שיחשבו שהיא רצחה את אביה החורג של גבי.
ברי מגיעה לבית משפט, שם הבנות עוזרות לה להשיג את עורך הדין טריפ המטפל בעניין. טום מתחיל להרגיש שוב את ניצוצות האהבה כלפי לינט, למרות שיש לו בכלל בת זוג אחרת. קרלוס רוצה לעשות שינוי בחייו ומתפטר מעבודתו בטענה שהוא גורם רע. קארן מקלסקי צריכה להתמודד עם מחלת הסרטן ואומרת שהיא רצחה את האבא החורג של גבריאל ומשחררת את ברי מהאשמות ובכל זאת בית המשפט מחליט שלא לתבוע את קראן מקלסקי. ובתה של סוזן, ג'ולי בהיריון עם התינוקת של פורטר, בנה של לינט. בסוף בעונה בן ורנה מתחתנים ג'ולי יולדת ולינט וטום חוזרים להיות ביחד, וקארן מקלאסקי מפסידה בקרב למחלת הסרטן ומתה. הפרק האחרון מסתיים בתיאור החיים של כל אחת מהבנות בעתיד, כאשר כל אחת מהן עוזבת את וויסטריה ליין לטובת מקומות שונים; סוזן עוזרת לגדל את בתה של ג'ולי, ברי נעשית פוליטיקאית, לינט מקבלת עבודה גדולה בניו יורק בחברה של קת'רין מייפר שקפצה לביקור מוקדם יותר, וגבי פותחת רשת בגדים משלה.